**Ministru kabineta noteikumu projekta**

**„Grozījums Ministru kabineta 2011.gada 1.novembra noteikumos Nr.850 „Nacionālā veselības dienesta nolikums””**

**sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Eiropas Parlamenta un Padomes 2011.gada 9.marta Direktīvas 2011/24/ES *par pacientu tiesību piemērošanu pārrobežu veselības aprūpē* (turpmāk- Direktīva) 6.panta 1.punkta prasības nepieciešams pārņemt nacionālajā normatīvajā regulējumā līdz 2013.gada 25.oktobrim.  Valsts pārvaldes iekārtas likuma 16.panta pirmā daļa. | |
| 2. | | Pašreizējā situācija un problēmas | Ministru kabineta 2011.gada 1.novembra noteikumu Nr.850 „Nacionālā veselības dienesta nolikums” (turpmāk-noteikumi) 4.punkts nosaka uzdevumus, kādus veic Nacionālais veselības dienests (turpmāk - Dienests).  Direktīvas 6.panta 1.punkts nosaka, ka dalībvalstīm jānozīmē kontaktpunkti Direktīvā noteiktās informācijas par veselības aprūpi sniegšanai.  Saskaņā ar noteikumiem Dienests veic uzdevumus, kuri atbilstoši Direktīvas prasībām būs jāveic pārrobežu veselības aprūpes kontaktpunktam. Veselības ministrijas darba grupa Direktīvas prasību pārņemšanai, kuras sastāvā bija pārstāvji no Veselības ministrijas, Dienesta, Zāļu valsts aģentūras un Veselības inspekcijas, pieņēma lēmumu, ka kontaktpunkta funkcija ir nododama Dienestam, līdz ar to jāgroza noteikumi, nosakot Dienestam jaunu uzdevumu – veikt pārrobežu veselības aprūpes kontaktpunkta uzdevumus. | |
| 3. | | Saistītie politikas ietekmes novērtējumi un pētījumi | Projekts šo jomu neskar | |
| 4. | | Tiesiskā regulējuma mērķis un būtība | Ministru kabineta noteikumu projekta „Grozījums Ministru kabineta 2011.gada 1.novembra noteikumos Nr.850 „Nacionālā veselības dienesta nolikums”” (turpmāk – noteikumu projekts) būtība ir, izpildot Direktīvas 6.panta 1.punkta prasības, noteikt, ka Dienests nodrošina pārrobežu veselības aprūpes kontaktpunkta uzdevumus valstī.  Šīs anotācijas I sadaļas 2.punktā minētās problēmas noteikumu projekts atrisinās pilnībā. | |
| 5. | | Projekta izstrādē iesaistītās institūcijas | Ar Veselības ministrijas 2012.gada 9.jūlija rīkojumu Nr.145 tika izveidota darba grupa Direktīvas pārņemšanai. Darba grupā piedalījās pārstāvji no Veselības ministrijas, Dienesta, Zāļu valsts aģentūras un Veselības inspekcijas. | |
| 6. | | Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz Dienesta kā valsts institūcijas uzdevumiem, tāpēc sabiedrības līdzdalība nav nepieciešama. | |
| 7. | | Cita informācija | Nav | |
| **II. Tiesību akta projekta ietekme uz sabiedrību** | | | | |
| 1. | Sabiedrības mērķgrupa | | | Noteikumu projektā ietvertās prasības skar Dienestu, kā arī citas institūcijas, ar kurām Dienests sadarbosies, lai spētu sniegt informāciju saistībā ar pārrobežu veselības aprūpi. Informācija ir sniedzama pacientiem, kas vēlēsies saņemt veselības aprūpes pakalpojumus citā Eiropas Savienības dalībvalstī (~<1% no Latvijas iedzīvotāju skaita), kā arī uz Eiropas Savienības, Eiropas Ekonomiskās zonas dalībvalstu un Šveices konfederācijas pacientiem, kas saņems veselības aprūpes pakalpojumus Latvijā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Projekts šo jomu neskar |
| 3. | Tiesiskā regulējuma finansiālā ietekme | | | Noteikumu īstenošana 2014.gadā nodrošināma Dienestam piešķirto valsts budžeta līdzekļu ietvaros. Veselības ministrija ar 2013.gada 3.jūnija vēstuli Nr.01-13FM/2186 „Par Veselības ministrijas jaunajām politikas iniciatīvām 2014.-2016.gadam” 3.pielikumā „Jauno politikas iniciatīvu saraksts prioritārā secībā” ir iekļāvusi jauno politikas iniciatīvu Nr.5 „Eiropas Parlamenta un Padomes 2011.gada 9.marta Direktīvā 2011/24/ES un Pacientu tiesību likumā noteiktā Ārstniecības riska fonda darbības uzsākšana un nodrošināšana” (turpmāk – JPI) un minētās JPI ietvaros tika norādīta papildu finansējuma nepieciešamība Nacionālajam veselības dienestam 239 458 latu apmērā 2014.gadam, 222 968 latu apmērā 2015.- 2016.gadam ik gadu, lai nodrošinātu pārrobežu veselības aprūpes kontaktpunktu izveidi un pārrobežu veselības aprūpes izmaksu atlīdzināšanu pacientiem. Ņemot vērā, ka papildu nepieciešamais finansējums minētās JPI īstenošanai nav iekļauts Ministru kabineta 2013.gada 1.oktobra sēdē atbalstītajā likumprojektā „Par valsts budžetu 2014.gadam” un likumprojektā „Par vidējā termiņa budžeta ietvaru 2014., 2015. un 2016.gadam”, noteikumu īstenošana 2014.gadā nodrošināma Nacionālajam veselības dienestam piešķirto valsts budžeta līdzekļu ietvaros, bet jautājums par papildus nepieciešamo finansējumu 2015. un 2016.gadā skatāms Ministru kabinetā kārtējā gada valsts budžeta likumprojekta sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām.  Detalizēts aprēķins par papildus nepieciešamo finansējums 2015. un 2016.gadam tiks iesniegts kopā ar Ministru kabineta noteikumu projektu „Veselības aprūpes organizēšanas un finansēšanas noteikumi”, kuru spēkā stāšanās saistībā ar veselības aprūpes pakalpojumu tarifu maiņu (minimālās darba algas paaugstināšana, ārstniecības personu darba samaksas paaugstināšana, citu veselības aprūpes pakalpojumu tarifu pieaugums, riska fonda maksājums) ir plānota no 2014.gada 1.janvāra. |
| 4. | Tiesiskā regulējuma nefinansiālā ietekme | | | Projekts šo jomu neskar |
| 5. | Administratīvās procedūras raksturojums | | | Projekts šo jomu neskar |
| 6. | Administratīvo izmaksu monetārs novērtējums | | | Projekts šo jomu neskar |
| 7. | Cita informācija | | | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Lai ieviestu pilnībā Direktīvas 2011/24/ES normas, līdz 2013.gada 25.oktobrim ir nepieciešams:  1) Pieņemt grozījumus „Ārstniecības likumā”.  Atbildīgā institūcija - Veselības ministrija.  2) Pieņemt grozījumus Ministru kabineta 2007.gada 26.jūnija noteikumos Nr.416 „Zāļu izplatīšanas un kvalitātes kontroles kārtība”.  Atbildīgā institūcija - Veselības ministrija.  3) Pieņemt grozījumus Ministru kabineta 2005.gada 8.marta noteikumos Nr.175 „Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi”.  Atbildīgā institūcija - Veselības ministrija.  4) Pieņemt grozījumus Ministru kabineta 2008.gada 5.februāra noteikumos Nr.76 „Veselības inspekcijas nolikums”.  Atbildīgā institūcija - Veselības ministrija.  5) Pieņemt grozījumus Ministru kabineta 2010.gada 23.marta noteikumos Nr.288 „Aptieku darbības noteikumi”.  Atbildīgā institūcija - Veselības ministrija.  6) Pieņemt Ministru kabineta noteikumus „Ārstniecības riska fonda darbības noteikumi” - 2013.gada 22.augustā noteikumu projekts izsludināts Valsts sekretāru sanāksmē (VSS-1643).  Atbildīgā institūcija - Veselības ministrija. |
| 2. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Parlamenta un Padomes 2011.gada 9.marta direktīvas 2011/24/ES par pacientu tiesību piemērošanu pārrobežu veselības aprūpē. | | |
| 2. | Citas starptautiskās saistības | | Projekts šo jomu neskar | | |
| 3. | Cita informācija | | Nav | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2011.gada 9.marta direktīvas 2011/24/ES par pacientu tiesību piemērošanu pārrobežu veselības aprūpē. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 6.panta 1.punkts | | Noteikumu projekts | | Prasības ir pārņemtas pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Projekts šo jomu neskar | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar | | | |
| Cita informācija | | Nav | | | |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar | |
| Cita informācija | Nav | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas. | Dienests |
| 2. | Projekta izpildes ietekme uz pārvaldes funkcijām | Tiek paplašināti Dienesta uzdevumi. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Anotācijas III un VI sadaļa – nav attiecināms.

Veselības ministre I.Circene

10.10.2013. 13:23

1370  
L.Eglīte 67876093

Leonora.Eglite@vm.gov.lv